அரசியலுக்கு வருவதாக நீண்ட காலம் சொல்லிக்கொண்டே இருந்த நடிகர் ரஜினிகாந்த், கமலின் அரசியல்பிரவேசத்துக்குப் பிறகு திடீரென அரசியல் பிரவேசத்தை அறிவித்தார். கடந்த 31-ம் தேதியன்று ரசிகர்கள் முன்னிலையில் இந்த அறிவிப்பை வெளியிட்ட அவர், தன்னுடைய கொள்கை இன்னதெனத் தெளிவாகக் கூறாதபோதும், ஆன்மிக அரசியல் செய்யப்போவதாகக் குறிப்பிட்டார். அவர் அதுகுறித்து தெளிவாகக் கூறாதநிலையில், அரசியல் அமைப்புகள் ஒவ்வொன்றும் அவரவர் நோக்கில் அதை வியாக்கியானம் செய்தன.